ช่วงนี้ตลาดทุนไทยคือตกต่ำมาก เรียกสมัยวิกฤตต้มยำกุ้งหรือซัพไพร์มยังไม่ขนาดนี้เลย ทั้งๆ ที่ดัชนีสมัยนั้นคือต่ำกว่าปัจจุบันเยอะนะ เหตุผลนึงน่าจะเพราะว่ามันคือวิกฤตศรัทธาอะ ธรรมาภิบาลของบริษัทในตลาดหลักทรัพย์หลายแห่งย่ำแย่ และหน่วยงานที่มีหน้าที่กำกับดูแลก็ดูจะเป็นแมวที่ไล่หนูไม่ทัน

สำหรับคนทำงานที่ต้องการลดหย่อนภาษีไปด้วย ลงทุนไปด้วย ตัวเลือกตอนนี้ก็มีแค่ Thai ESG กับ RMF ละนะ หลายคนก็คงกังวลและสุดท้ายก็เลือกที่จะเสียภาษีก็ได้(วะ) แล้วเอาเงินไปลงทุนเองดีกว่า

ซึ่งถ้าเป็นผม ผมจะลองมองในมุมของการจัดพอร์ตการลงทุนครับ

ถ้ารายได้เราถึงเกณฑ์ต้องเสียภาษี มันก็จะเริ่มต้นที่ 5% ส่วนที่ลดได้ 5% นั้นก็ถือว่าเป็นผลตอบแทนที่เราจะได้ชัวร์ๆ จากการลงทุน ซึ่งถือว่าไม่แย่

• Thai ESG ก็มองไปที่ตัวเลือกพวกตราสารหนี้รัฐบาล (แต่ต้องดูดีๆ บางตัวมันผสมพันธบัตรรัฐบาลกับหุ้นกู้ ESG)

• RMF มีตัวเลือกเยอะกว่า พวกกองทุนที่มีนโยบายลงทุนในตลาดต่างประเทศมันก็มีให้เลือก พวกอิงดัชนีก็มี (แค่มันจะเสียค่าธรรมเนียมซ้ำซ้อนหลายต่อหน่อย) 

สรุปคือผมจะมอง Thai ESG และ RMF เป็นเครื่องมือในการบริหารจัดการภาษี และเลือกลงทุนให้เหมาะสม ลงแต่พอดี นั่นแหละ

[ไม่ใช่คำแนะนำในการลงทุน]